SK Úradný vestník Európskej únie C 451/5

SPOLOČNÉ PARLAMENTNÉ ZHROMAŽDENIE V RÁMCI DOHODY O PARTNERSTVE UZATVORENEJ MEDZI ČLENMI SKUPINY AFRICKÝCH, KARIBSKÝCH A TICHOMORSKÝCH ŠTÁTOV NA JEDNEJ STRANE A EURÓPSKOU ÚNIOU A JEJ ČLENSKÝMI ŠTÁTMI NA DRUHEJ STRANE

ZÁPISNICA Z ROKOVANIA, KTORÉ SA USKUTOČNILO V UTOROK 14. JÚNA 2016

(2016/C 451/02)

Obsah

1. Vyhlásenie Lilianny Ploumenovej, ministerky pre medzinárodný obchod a rozvojovú spoluprácu (Holandsko), úradujúcej predsedníčky Rady EÚ 5

2. Vyhlásenie Ingrid Olgy Ghislaine Ebouka-Babackasovej, ministerky pre plánovanie, štatistiku a regionálnu integráciu (Konžská republika), úradujúcej predsedníčky Rady AKT 6

3. Čas vyhradený na otázky Rade 6

4. Rozprava s Radou – postup prihlásenia sa o slovo zdvihnutím ruky 6

5. Kontinentálna zóna voľného obchodu pre Afriku – perspektívy podpory vnútorného afrického obchodu a možné výhody pre krajiny AKT 7

6. Správa o 12. regionálnej schôdzi (Južná Afrika), ktorá sa konala v Gaborone (Botswana) od 20. do 22. apríla 2016 – správa spolupredsedov 7

7. Oznámenia spolupredsedov vrátane rozhodnutí, ktoré prijalo Predsedníctvo na schôdzi 12. júna 2016 (pokračovanie) 7

8. Naliehavá téma č. 1: Predvolebná a bezpečnostná situácia v Konžskej demokratickej republike 8

9. Zlepšenie participatívnej správy vecí verejných prostredníctvom decentralizácie a posilnenia miestnej správy 8

10. Súhrnné správy zo seminárov 8

11. Vplyv poklesu cien ropy a ďalších strategických komodít na hospodárstva AKT 9

12. Naliehavá téma č. 2: Znásilňovanie a násilie páchané na ženách a deťoch v ozbrojených konfliktoch 9

ZÁPISNICA Z ROKOVANIA, KTORÉ SA USKUTOČNILO V UTOROK 14. JÚNA 2016

(Rokovanie sa začalo o 9.15 hod.)

PREDSEDALA: Michèle RIVASI

úradujúca spolupredsedníčka

1. Vyhlásenie Lilianny Ploumenovej, ministerky pre medzinárodný obchod a rozvojovú spoluprácu (Holandsko), úradujúcej predsedníčky Rady EÚ

Lilianne Ploumen, ministerka pre medzinárodný obchod a rozvojovú spoluprácu (Holandsko), úradujúca predsedníčka Rady EÚ, vyzdvihla najvýznamnejšie úspechy za rok 2015: program 2030 a nové ciele udržateľného rozvoja, akčný program z Addis Abeby o financovaní rozvoja a novú globálnu dohodu o zmene klímy COP 21. Uviedla, že je najvyšší čas, aby sa tieto plány a záväzky implementovali, monitorovali a zohľadnili vo vnútorných i vonkajších politikách Únie.

Úradujúca predsedníčka vyzvala na neprestajnú a posilnenú spoluprácu medzi EÚ a štátmi AKT na spoločných budúcich výzvach, pričom zdôraznila najmä migráciu, mier, bezpečnosť a obchod. Ďalej informovala, že EÚ vyhodnocuje úspechy a neúspechy Dohody z Cotonou a zároveň pripravuje možnosti pre budúci rámec partnerstva AKT – EÚ s cieľom predložiť odporúčania koncom roka 2016. Spoločné parlamentné zhromaždenie je jedným z hlavných fór tohto procesu a všetky nápady, ktoré by mohli prispieť k budovaniu budúceho moderného a rovnocenného partnerstva, sú vítané.

2. Vyhlásenie Ingrid Olgy Ghislaine Ebouka-Babackasovej, ministerky pre plánovanie, štatistiku a regionálnu integráciu (Konžská republika), úradujúcej predsedníčky Rady AKT

Ingrid Olga Ghislaine Ebouka-Babackas, ministerka pre plánovanie, štatistiku a regionálnu integráciu (Konžská republika), úradujúca predsedníčka Rady AKT, priblížila proces AKT týkajúci sa prípravy budúcich vzťahov medzi štátmi AKT a EÚ. Skupina prominentných osobností vo svojej správe, ktorú predložila na 8. zasadnutí samitu hláv štátov a predsedov vlád AKT v Port Moresby, Papua Nová Guinea, ktoré sa uskutočnilo od 30. mája do 1. júna 2016, vyzvala na posilnenie vzťahov medzi štátmi AKT a EÚ a zdôraznila niekoľko výziev, ktorým budú štáty AKT čeliť v budúcnosti, vrátane programu 2030, hľadania primeraných zdrojov na jeho financovanie, podpory silného, inkluzívneho a spravodlivého hospodárskeho rastu, migrácie, hrozieb pre stabilitu a bezpečnosť a negatívneho vplyvu nezákonných finančných tokov. Rečníčka sa ďalej zamerala na obchodné vzťahy, tak multilaterálne, ako aj medzi AKT – EÚ, konkrétne vyzdvihla potrebu pružnejších požiadaviek v dohodách o hospodárskom partnerstve, aby k týmto dohodám mohli pristupovať aj najmenej rozvinuté krajiny. Štáty AKT by privítali zachovanie Európskeho rozvojového fondu a prehĺbenie a posilnenie svojich vzťahov s EÚ, takisto sa domnievajú, že by mali naďalej rozvíjať spoluprácu medzi južnými oblasťami a trojstrannú spoluprácu.

3. Čas vyhradený na otázky Rade

Bolo položených 13 otázok Rade AKT a 13 Rade EÚ.

Ingrid Olga Ghislaine Ebouka-Babackas odpovedala v mene Rady AKT na túto otázku a jednu doplňujúcu otázku:

otázka č. 10, ktorú položila Michèle Rivasi, o verejno-súkromných partnerstvách v oblasti poľnohospodárstva v Afrike.

Tieto otázky boli zodpovedané, ale neboli k nim položené doplňujúce otázky:

otázka č. 2, ktorú položil David Martin (ktorého zastupovala Maria Arena) o bezpečnostnej situácii v Burundi,

otázka č. 4, ktorú položila Marlene Mizzi, o vypuknutí vírusu zika,

otázka č. 11, ktorú položil Enrique Guerrero Salom (ktorého zastupoval Norbert Neuser) o Svetovom humanitárnom samite.

Autori otázok 1, 3, 5, 6, 7, 8, 9, 12 a 13 neboli prítomní.

Lilianne Ploumen odpovedala v mene Rady EÚ na tieto otázky a doplňujúce otázky:

otázka č. 15, ktorú položil David Martin (ktorého zastupovala Maria Arena) o bezpečnostnej situácii v Burundi,

otázka č. 16, ktorú položila Cécile Kashetu Kyenge, o voľbách v Konžskej demokratickej republike,

otázka č. 23, ktorú položil Enrique Guerrero Salom (ktorého zastupoval Norbert Neuser) o Svetovom humanitárnom samite.

Tieto otázky boli zodpovedané, ale neboli k nim položené doplňujúce otázky:

otázka č. 17, ktorú položila Marlene Mizzi, o vypuknutí vírusu zika.

Autori otázok 14, 18, 19, 20, 21, 22, 24, 25 a 26 neboli prítomní.

4. Rozprava s Radou – postup prihlásenia sa o slovo zdvihnutím ruky

Rečníci: Norbert Neuser, Jean-Luc Schaffhauser, Agathon Rwasa (Burundi), Michael Gahler, Juan Fernando López Aguilar, Jean Marie Kilosho Bulambo (Konžská demokratická republika), Magnus Kofi Amoatey (Ghana), Maria Arena, Babiker Mohamed Toum (Sudán), Sithembile Mlotshwa (Zimbabwe), Netty Baldeh (Gambia), Michèle Rivasi a Jomo Mfanawemakhosi Dlamini (Svazijsko).

Poslanci sa venovali najmä obchodu a dohodám o hospodárskom partnerstve, pýtali sa na záruky, finančnú podporu na adaptáciu, budovanie kapacít a pokles príjmu z ciel. Ďalšie otázky sa týkali budúcich vzťahov medzi štátmi AKT a EÚ, volieb v Konžskej demokratickej republike, politického dialógu s Burundi, nezákonných finančných tokov a elektrifikácie Afriky.

5. Kontinentálna zóna voľného obchodu pre Afriku – perspektívy podpory vnútorného afrického obchodu a možné výhody pre krajiny AKT

Výbor pre hospodársky rozvoj, financie a obchod

Spoluspravodajcovia: Jean-Marie Bulambo (Konžská demokratická republika) a Marielle de Sarnez

Jean-Marie Bulambo (Konžská demokratická republika) a Petr Ježek (ktorý zastupoval Marielle de Sarnez) predstavili správu.

Rečníci: Michael Gahler, Agathon Rwasa (Burundi), Louis-Joseph Manscour, Tesfaye Daba Wakjira (Etiópia), Pavel Telička, Maria Heubuch, Piernicola Pedicini, Jean-Luc Schaffhauser, Sir Louis H. Straker (Svätý Vincent a Grenadíny), Francesc Gambus, Babiker Mohamed Toum (Sudán), Maria Arena, Gberi Kombo (Kamerun), Marlene Mizzi and Domenico Rosa (Európska komisia).

Poslanci považujú kontinentálnu zónu voľného obchodu v Afrike (CFTA) za veľmi ambiciózny projekt, ktorý bude potrebovať silný politický záväzok zúčastnených krajín. Je vhodnou príležitosťou pre Afriku, aby posilnila svoj vnútorný obchod s cieľom zvýšiť hospodársky rast, keďže voľný obchod je takisto účinným nástrojom boja proti chudobe. Zdôraznili však, že liberalizmus a trhové hospodárstvo by mali takisto umožniť, aby rast viedol k spravodlivému prerozdeľovaniu. Budovanie Európy – európsky projekt takisto začal ako obchodné a hospodárske spoločenstvo – by malo slúžiť ako príklad pre CFTA. Poslanci vyjadrili určité obavy z otvárania hraníc a negatívneho vplyvu liberalizmu na rozvojové krajiny.

Jean-Marie Bulambo (Konžská demokratická republika) a Petr Ježek ukončili rozpravu.

6. Správa o 12. regionálnej schôdzi (Južná Afrika), ktorá sa konala v Gaborone (Botswana) od 20. do 22. apríla 2016 – správa spolupredsedov

Úradujúca spolupredsedníčka Michèle Rivasi ústne informovala o 12. regionálnej schôdzi, pričom zdôraznila hlavné témy, o ktorých sa diskutovalo.

Rečníci: spolupredseda Netty Baldeh (Gambia), Gilbert Shimane Mangole (Botswana) and Juan Fernando López Aguilar

Poslanci poďakovali a zablahoželali Botswane k úspešnému zorganizovaniu schôdze. Rozpravy sa okrem iného týkali významu regionálnej integrácie, migrácie, riadenia prírodných zdrojov, energetiky a sexuálne motivovaného násilia. Obzvlášť ocenené boli dva semináre o zraniteľných deťoch a meteorologickom centre.

7. Oznámenia spolupredsedov vrátane rozhodnutí, ktoré prijalo Predsedníctvo na schôdzi 12. júna 2016 (pokračovanie)

Úradujúca spolupredsedníčka Rivasi informovala o tomto rozhodnutí, ktoré Predsedníctvo prijalo na schôdzi, ktorá sa konala 12. júna 2016.

Stále výbory vypracujú návrhy týchto správ:

Výbor pre politické veci — Financovanie politických strán v štátoch AKT a EÚ

Výbor pre hospodársky rozvoj, financie a obchod — Zlepšenie pomoci a účinnosti rozvoja v spolupráci s EÚ – AKT

Výbor pre sociálne veci a životné prostredie — Úloha športu ako pomocného faktora, pokiaľ ide o vzdelávanie a znižovanie chudoby

(Rokovanie bolo prerušené o 12.36 h a pokračovalo o 15.08 h)

PREDSEDAL: Netty BALDEH

Spolupredseda

8. Naliehavá téma č. 1: Predvolebná a bezpečnostná situácia v Konžskej demokratickej republike

Rečníci: Vicky Katumwa Mukalay (Konžská demokratická republika), Maria Arena, Kristin de Peyron (Európska služba pre vonkajšiu činnosť), Joachim Zeller, Alpha Ousmane (Burkina Faso), Abdoulaye Touré (Pobrežie Slonoviny), Javier Nart, Ahamada Soukouna (Mali), Michèle Rivasi, Isabella Adinolfi, Adjedoue Weidou (Čad), Jean-Luc Schaffhauser, Joyce Laboso (Keňa), Michael Gahler, Cécile Kashetu Kyenge, Maria Noichl a Jo Leinen.

Poslanci jednomyseľne privítali dosiahnutú dohodu o kompromisnom uznesení a zdôraznili význam mieru a stability v Konžskej demokratickej republike pre jej obyvateľstvo, ako aj celý región Veľkých jazier. Takisto zdôraznili potrebu rešpektovať a dodržiavať všetky základné princípy demokracie, ľudských práv a právneho štátu, ako aj chrániť konžských občanov. V tejto súvislosti žiadajú inkluzívny, demokratický a cielený politický dialóg, ktorý vedie k slobodným, transparentným a otvoreným voľbám v politicky mierovom a sociálnom prostredí. Voľby by sa mali konať na konci mandátu súčasného prezidenta, aby sa neohrozil demokratický pokrok krajiny.

Poslanci vyjadrili obavy nad neustálym porušovaním ľudských práv, zvýšeným politickým násilím a zhoršujúcou sa situáciou v oblasti základných slobôd, ktoré sú v predvolebnom období kľúčové, vrátane slobody prejavu, združovania a zhromažďovania.

9. Zlepšenie participatívnej správy vecí verejných prostredníctvom decentralizácie a posilnenia miestnej správy

Výbor pre politické veci

Spoluspravodajcovia: James Kembi-Gitura (Keňa) a Aymeric Chauprade

Arne Gericke (namiesto Aymerica Chauprada) a Joyce Laboso (namiesto Jamesa Kembiho-Gituru) (Keňa) predstavili správu.

Rečníci: Isabella Adinolfi, Francesc Gambus, Alpha Ousmane (Burkina Faso), Carlos Zorrinho, Agathon Rwasa (Burundi), Neena Gill, Peter Ježek, Tesfaye Daba Wakjira (Etiópia), Worlea Saywah Dunah (Libéria), Bodil Valero, Ahamada Soukouna (Mali), Ousmane Kaba (Guinea), Amadou Dioffo (Niger), Jean-Luc Schaffhauser, Adjedoue Weidou (Čad), Davor Ivo Stier, Cécile Kashetu Kyenge, Louis H. Straker, Joachim Zeller, Amos Fish Mahlalela (Juhoafrická republika), Doru-Claudian Frunzulică, Babiker Mohamed Toum (Sudán) a Domenico Rosa (Európska komisia).

Úradujúca spolupredsedníčka Michèle Rivasi odovzdala počas rozpravy predsedníctvo

Cécile Kashetu Kyengeovej.

Poslanci do veľkej miery uznali, že subsidiarita je významným prvkom demokratickej správy, ktorá sprostredkováva občianske zapojenie na miestnej úrovni. Decentralizovaná vláda by mala byť navrhnutá opatrne, mala by zahŕňať menšiny, ženy a mladých ľudí a zároveň zohľadňovať miestne potreby. Na účely zaistenia dostatočného stupňa autonómie je potrebné vyčleniť potrebné prostriedky pre miestne orgány, a to prostredníctvom priameho financovania na centrálnej úrovni a právomoci vyberať dane v rámci vlastnej zodpovednosti. Poslanci sa zhodli na tom, že decentralizácia môže vychádzať z rôznych modelov. Poslanci z niekoľkých štátov AKT ponúkli vysvetlenie, ako sa decentralizácia vykonáva v ich domovských štátoch. Zdôraznilo sa, že rozvojová pomoc Únie by mala osloviť subjekty a obyvateľstvo na miestnej úrovni a zapojiť ich do programovania a nemala by sa výlučne spoliehať na centrálnu vládu.

Joyce Laboso (Keňa) ukončila rozpravu.

10. Súhrnné správy zo seminárov

Norbert Neuser ústne informoval o seminári na tému Energia z obnoviteľných zdrojov: Budovanie našej udržateľnej budúcnosti. Uviedol, že Namíbia, ktorá v súčasnosti dováža 66 % svojej energie, schválila riadiaci plán elektrifikácie vidieka, v rámci ktorého plánuje využiť obrovský potenciál energie z obnoviteľných zdrojov vrátane biomasy, veternej energie a väčšieho využitia slnečnej energie.

Uladi Mussa (Malawi) ústne informoval o seminári na tému Ochrana životného prostredia ako nástroj na podporu udržateľného živobytia, pričom poskytol informácie z prvej ruky týkajúce sa komunitného systému riadenia prírodných zdrojov v Namíbii, v rámci ktorého sa miestne komunity zapájajú do ochrany voľne žijúcich zvierat, rozvoja cestovného ruchu a ktorý poskytuje podporu samozásobiteľským poľnohospodárom a pastierom, ktorí sa stretávajú so škodami spôsobenými voľne žijúcimi zvieratami.

PREDSEDALA: Michèle RIVASI

úradujúca spolupredsedníčka

Rečník: Juan Fernando López Aguilar.

11. Vplyv poklesu cien ropy a ďalších strategických komodít na hospodárstva AKT

Rečníci: Domenico Rosa (Európska komisia), Abdoulaye Touré (Pobrežie Slonoviny), Carlos Zorrinho, Ousmane Kaba (Guinea), Jean Christophe Owono Nguema (Gabon), Worlea Saywah Dunah (Libéria), Malement Lihasoa (Madagaskar), Maria Heubuch, Adjedoue Weidou (Čad), Jean-Luc Schaffhauser, Amos Fish Mahlalela (Juhoafrická republika), Michael Gahler, A Misiekaba (Surinam), Purmanund Jhugroo (Maurícius), Theodor D. Stolojan, Jo Leinen a Michèle Rivasi.

Poslanci viedli rozhovory o vplyve prudkého poklesu cien surovín, najmä ropy, na štáty AKT a zdôraznili jednotlivé rozličné dosahy. Na jednej strane zdôraznili negatívny dosah pre vývozcov ropy a vedľajšie vplyvy, na druhej strane niektorí poslanci takisto poukázali na pozitívne následky, ako napríklad lacnejšie dovozy. Väčšina sa zhodla, že nestále ceny komodít ohrozujú stabilitu mnohých štátov AKT a opätovne sa potvrdzuje potreba diverzifikovať hospodárstva štátov AKT a rozšíriť ich na spracovanie surovín a výrobu, aby sa znížila závislosť od ropy v krajinách, ktoré vyrábajú aj ktoré dovážajú, s cieľom prispôsobiť sa dlhodobejším trendom a zmene klímy.

12. Naliehavá téma č. 2: Znásilňovanie a násilie páchané na ženách a deťoch v ozbrojených konfliktoch

Rečníci: Kristin de Peyron (Európska služba pre vonkajšiu činnosť), Davor Ivo Stier, Cécile Kashetu Kyenge, Arne Gericke, Pavel Telička, Adjedoue Weidou (Čad), Mémounatou Ibrahima (Togo), Bodil Valero, Amos Fish Mahlalela (Juhoafrická republika), Laura Agea, Jean-Luc Schaffhauser, Purmanund Jhugroo (Maurícius), Krzyszyof Hetman, Maria Noichl, Neena Gill a Michèle Rivasi.

Poslanci odsúdili znásilňovanie a násilie páchané na ženách a deťoch a žiadali silnejšie opatrenia zamerané na ochranu potencionálnych obetí, koniec beztrestnosti a postavenie vinníkov pred súd, boj proti stigmatizácii obetí a istotu, že obetiam sa poskytne zdravotnícka, právna a psychologická pomoc a starostlivosť. Takisto sa riešil problém týkajúci sa príslušníkov mierových jednotiek, ktorí sú niekedy zapletení do činov sexuálneho zneužívania. Pokiaľ ide o otázku práva obetí znásilnenia na bezpečné umelé prerušenie tehotenstva, vyjadrené názory boli veľmi rozdielne.

(Rokovanie skočilo o 18.51 h)